PTTOR-BCP ปรับขึ้นราคาน้ำมันทุกชนิดเว้นดีเซลคงเดิม มีผลพรุ่งนี้
PTTOR-BCP ปรับขึ้นราคาน้ำมันทุกชนิดเว้นดีเซลคงเดิม มีผลพรุ่งนี้ (13 ก.ย.61)
12 ก.ย. 2561

บริษัท ปตท.น้ำมันและการค้าปลีก จำกัด (มหาชน) หรือ PTTOR ในกลุ่ม บริษัท ปตท. จำกัด (มหาชน) หรือ PTT และ บริษัท บางจาก คอร์ปอเรชั่น จำกัด (มหาชน) หรือ BCP ปรับขึ้นราคาขายปลีกน้ำมันกลุ่มเบนซิน ซึ่งรวมถึงแก๊สโซฮอล์ อัตรา 40 สตางค์/ลิตร ยกเว้น E85 ปรับขึ้น 20 สตางค์/ลิตร ส่วนราคาน้ำมันดีเซลยังคงอัตราเดิม โดยมีผลตั้งแต่เวลา 05.00 น. ของวันพรุ่งนี้ (13 ก.ย.)
ทั้งนี้ จะส่งผลให้ราคาน้ำมันหน้าสถานีบริการน้ำมันของ PTTOR และ BCP ในเขตกรุงเทพฯ วันพรุ่งนี้ เป็นดังนี้ เบนซิน 95 ของ PTTOR ลิตรละ 38.06 บาท, แก๊สโซฮอล์ 95 ลิตรละ 30.95 บาท, แก๊สโซฮอล์ 91 ลิตรละ 30.68 บาท, E20 ลิตรละ 27.94 บาท,  E85 อยู่ที่ลิตรละ 21.79 บาท และดีเซล อยู่ที่ลิตรละ 29.89 บาท (ราคานี้ยังไม่รวมภาษีท้องที่ของแต่ละจังหวัด)